Paška, Pavol, predseda NR SR (2013-05-14):
Budeme hlasovať teraz o návrhoch. Pán poslanec Vašečka žiada informáciu od predsedu vlády o stave na Generálnej prokuratúre. (Hlasovanie.) 144 prítomných, 63 za, 81 proti. Návrh sme neschválili. Pán predseda výboru Huba žiadal tri správy. Prvé bolo zdôvodnenie, prečo do 31. 3. nepredložila vláda odpočet a... Nezachytil som, že čo... (Reakcia z pléna.) Takže hlasujeme. (Hlasovanie.) 143 prítomných, 62 za, 80 proti, 1 sa zdržal. Návrh sme neschválili. Potom žiadal pán predseda výboru od vlády správu o príprave na nové programovacie obdobie Európskej únie. (Hlasovanie.) 144 prítomných, 63 za, 80 proti, 1 sa zdržal. Ani tento návrh sme neschválili. A tretím návrhom bola správa, ktorá bude obsahovať odpočet plnenia programu vlády za minulý rok. (Hlasovanie.) 143 prítomných, 62 za, 81 proti. Návrh sme neschválili. Pán poslanec Érsek žiada prijať uznesenie, ktorým vyjadríme podporu národnému olympijskému zväzu na zachovanie zápasenia ako olympijského športu. (Hlasovanie.) 139 prítomných, 63 za, 1 proti, 73 sa zdržalo, 2 nehlasovali. Návrh sme neschválili. Pán poslanec Mikloško žiada prijať uznesenie, ktorého znenie, ak to prejde, dodá, ale v podstate chce, aby Národná rada zaujala stanovisko k problému pani Tymošenkovej. (Hlasovanie.) 143 prítomných, 62 za, 11 proti, 69 sa zdržalo, 1 nehlasoval. Návrh sme neschválili. Ten druhý návrh, pán poslanec, je v kompetencii výboru, keď schvaľuje program, ako a či bude pokračovať v rokovaní o bode. Takže o tom nebudeme hlasovať. Pán poslanec Hlina žiada od pána ministra spravodlivosti Boreca správu o stave právnej ochrany občanov pri nezákonných konaniach subjektov, ktoré realizujú pôžičky občanom. Hlasujeme. (Hlasovanie.) 141 prítomných, 62 za, 5 proti, 73 sa zdržalo, 1 nehlasoval. Návrh sme neschválili. Pán podpredseda Národnej rady Figeľ žiadal preložiť správu o stave školstva na 21. 5. o 9.00 hodine. (Hlasovanie.) 142 prítomných, 61 za, 8 proti, 73 sa zdržalo. Návrh sme neschválili. Chcem len informovať plénum, že na poslaneckom grémiu som informoval aj pána podpredsedu Národnej rady, že budem hovoriť s pánom ministrom školstva. Ak mu bude vyhovovať termín, tak potom pri nasledujúcom hlasovaní môžeme opäť dať o tom hlasovať a poprípade zmeniť časovanie prerokovania tohto programu. Pán poslanec Matovič, u vás nemám o čom dať hlasovať, rozhodnutie som učinil, podpísal a bude sa realizovať. Budeme teraz hlasovať o návrhu programu 19. schôdze ako o celku. (Hlasovanie.) 143 prítomných, 90 bolo za, 6 proti, 47 sa zdržalo. Konštatujem, že sme schválili návrh programu 19. schôdze Národnej rady. Chcem vás, dámy a páni, informovať, že dnes budeme hlasovať v prípade, že prerokujeme a ukončíme rokovanie o bode programu, o 17.00 hodine, v ďalších rokovacích dňoch budeme, ak nedôjde k inej dohode, hlasovať o 11.00 hodine a o 17.00 hodine. Je všeobecný súhlas? (Nesúhlasná reakcia pléna.) Budeme hlasovať o tomto návrhu. (Hlasovanie.) 131 prítomných, 115 bolo za, 1 proti, 10 sa zdržalo, 5 nehlasovalo. Vyslovili sme súhlas s týmto postupom. Dámy a páni, nasleduje krátka prestávka do 13.40 hodiny a potom poprosím pána ministra obrany Martina Glváča... (Reakcia z pléna.) Ešte pán predseda Sulík.